CELEX: 62007TJ0320
Language: hu
Date: 2011-11-23 00:00:00
Title: A Törvényszék (negyedik tanács) 2011. november 23-i ítélete. # Daphne Jones, Glen Jones és Fforch-Y-Garon Coal Co. Ltd kontra Európai Bizottság. # ESZAK-Szerződés - Szén értékesítése az Egyesült Királyság villamosenergia-termelőipara számára - Árdiszkriminációra vonatkozó panasz elutasítása - Az ESZAK-Szerződés lejártát követően, az 1/2003/EK rendelet alapján az ESZAK 4. cikk b) pontjának alkalmazására vonatkozó bizottsági hatáskör - A közösségi jelentőség értékelése - Panasz vizsgálatára vonatkozó kötelezettségek - Nyilvánvaló értékelési hiba. # T-320/07. sz. ügy

A Törvényszék (negyedik tanács) 2011. november 23‑i ítélete – Jones és társai kontra Bizottság
      (T‑320/07. sz. ügy)
      „ESZAK‑Szerződés – Szén értékesítése az Egyesült Királyság villamosenergia‑termelőipara számára – Árdiszkriminációra vonatkozó panasz elutasítása – Az ESZAK‑Szerződés lejártát követően, az 1/2003/EK rendelet alapján az ESZAK 4. cikk b) pontjának alkalmazására vonatkozó
         bizottsági hatáskör – A közösségi jelentőség értékelése – Panasz vizsgálatára vonatkozó kötelezettségek – Nyilvánvaló értékelési hiba”
      
      1.                     Eljárás – A felek képviselete – Eseti meghatalmazás – A pontosság előírt mértéke (A Törvényszék eljárási szabályzata, 44. cikk,
            5. §) (vö. 52–59. pont)
      2.                     Eljárás – Válasz – Alaki követelmények – Ügyvédi aláírás – A panaszosok által ügyvéd igénybevétele nélkül megfogalmazott,
            és általuk közvetlenül a Törvényszékhez benyújtott leveleket tartalmazó válasz – Később ügyvéd által ellenjegyzett levelek
            – Elfogadhatatlanság (A Bíróság alapokmánya, 19. cikk, harmadik és negyedik bekezdés; a Törvényszék eljárási szabályzata,
            43. cikk, 1. §) (vö. 63–68. pont)
      3.                     Verseny – Közigazgatási eljárás – A panaszok vizsgálata – Valamely ügyben való eljáráshoz fűződő közösségi érdek figyelembevétele
            – Értékelési szempontok – A Bizottság mérlegelési jogköre – Korlátok – Bírósági felülvizsgálat (EK 81. cikk és EK 82. cikk;
            2004/C 101/05 bizottsági közlemény) (vö. 73–75. pont)
      4.                     ESZAK – Az árral és más vételi feltételekkel kapcsolatos diszkriminációra vonatkozó rendelkezések – 4. cikk, b) pont – Időbeli
            hatály – Az ESZAK‑Szerződés lejártát követő önálló alkalmazás – Közvetlen hatály (ESZAK 4. cikk, b) pont, és ESZAK 63. cikk,
            (1) bekezdés; EK 81. cikk és EK 82. cikk; 17. és 1/2003 tanácsi rendelet) (vö. 84–90. pont)
      5.                     Verseny – Közigazgatási eljárás – A panaszok vizsgálata – A panaszos nemzeti bírósághoz fordulásának lehetőségével indokolt
            megtagadó határozat – Jogszerűség – Feltételek (EK 81. cikk és EK 82. cikk) (vö. 92–94. pont)
      6.                     Verseny – Közigazgatási eljárás – A panaszok vizsgálata – Az ügyben való eljáráshoz fűződő közösségi érdek értékelése – A
            kifogásolt gyakorlattal való felhagyás figyelembevétele – Feltételek (EK 81. cikk és EK 82. cikk, 2004/C 101/05 bizottsági
            közlemény) (vö. 98. pont)
      7.                     Verseny – Közigazgatási eljárás – A panaszok vizsgálata – A jogsértés fennállására vonatkozó vizsgálat lefolytatására és határozathozatal
            útján történő döntéshozatalra irányuló kötelezettség – Hiány (1/2003 tanácsi rendelet; 773/2004 bizottsági rendelet) (vö. 112–116. pont)
      8.                     Eljárás – Költségek – A pernyertes fél kötelezése a saját költségei, valamint a felperesek részéről felmerült költségek viselésére
            (A Törvényszék eljárási szabályzata, 87. cikk, 3. és 4. §) (vö. 154–158. pont)
      Tárgy
      
         
               Az [EK] 81. és [EK] 82. [cikk] alapján folytatott eljárásokról szóló, 2004. április 7‑i 773/2004/EK bizottsági rendelet 7. cikkének
                  alkalmazása során hozott, a felperesnek az ESZAK‑Szerződés megsértésére vonatkozó panaszát elutasító SG‑Greffe (2007) D/203626,
                  2007. június 18‑i bizottsági határozat (COMP/37.037 – SWSMA ügy) megsemmisítése iránti kérelem.
               
            Rendelkező rész
      
         
                  1)
               
               
                  
               
               
                  	A Törvényszék a keresetet elutasítja.
               
            
         
                  2)
               
               
                  
               
               
                  	Az Európai Bizottság maga viseli saját költségeit, valamint a Glen Jones és Daphne Jones és a Fforch‑Y‑Garon Coal Co. Ltd
                     részéről felmerült költségeket.
                  
               
            
         
                  3)
               
               
                  
               
               
                  	Nagy Britannia és Észak‑Írország Egyesült Királysága, az E.ON UK plc és az International Power plc maguk viselik saját költségeiket.